الحمد لله والصلاة والسلام على رسول الله وبعد. آآ الحلقة اللي فاتت اتكلمنا عن حرامي الحسنات وهو زنوب الخلوات. لكن النهاردة بنتكلم عن حرامي يمكن يكون اخطر من حرامي الحلقة اللي
فاتت لان الحرامي ده مش بيسرق الحسنات لأ هو اصلا بيسرق الوقت اللي انت كنت هتعمل فيه حسنات. وهو كل حاجة في رمضان مش مهمة بنضيع لك وقتك انك تقعد كتير على السوشيال ميديا فيسبوك تويتر وتتابع كل جديد بيجي لك لازم تابع كل حاجة وتشوف كل حاجة وتابع كل
حاجة بتحصل على السوشيال ميديا. انك انت تقف مع اصحابك بعد كل صلاة بالربع ساعة والنص ساعة والساعة وتلحم الصلاة في الصلاة والوقت يضيع انك انت تفطر في ساعة تقعد تفطر من المغرب للعشاء. ويمكن من كتر الاكل ما تنزلش تصلي التراويح. دولا حرامية وقت خل بالك منهم
للنبي عليه الصلاة والسلام قال ما جلس قوم مجلسا لم يذكروا الله تعالى فيه ولم يصلوا فيه على نبيهم صلى الله عليه وسلم الا كان هذا المجلس عليهم حسرة يوم القيامة. يبقى مش مجرد انك انت وقت ضاع وخلاص انا ما خدتش حسنات انا حر. لا ده انت يوم القيامة هتتحسر على
الوقت اللي ضاع دوت. ايه الحل؟ الحل. اول حاجة انك انت ما تقفش مع حد في رمضان الا لو فيه حاجة مهمة. وما تتكلمش مع حد في تليفون ولا في شارع
لو كان الموضوع يستاهل. الحاجة التانية اتعود تاكل بسرعة. اتعود تاكل بسرعة. ممكن ما بين المغرب والعشاء. تاكل وتقرا جزء قرآن جرب وهتسدده الحاجة التالتة حدد وقت للسوشيال ميديا كلها ده نص ساعة ده ربع ساعة وتكون ملتزم بها بجدية. واقول لك حاجة اجمل لما
اقعد على اللاب بتاعك او على التاب بتاعك. اتعود انك انت حتى لو قاعد على النت قل اللي انا باقوله لك دوت. قل وانت شغال سبحان الله والحمد لله ولا اله الا الله والله اكبر. مش هتشغلك مش هتتعبك وهتخلي حتى الوقت اللي انت قعدته على الجهاز بتاعك ما يضعش هباء ويبقى انت كده تخلصت
من حرامي الوقت ربنا يتقبل منا ومنكم. والسلام عليكم ورحمة الله